Diari Oficial de la Generalitat Valenciana


Sumari del DOGV 4348, del 02-10-2002 (2002/10896)

RESOLUCIÓ de 12 d'agost de 2002, de la directora general de l'Agència per a la Qualitat, l'Avaluació i la Modernització dels Servicis Assistencials de la Conselleria de Sanitat, per la qual renova l'acreditació de l'Hospital Vega Baja, d'Orihuela per a fer implantacions de teixit ossi i tendinós.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4348

Data del DOGV
:   02-10-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/10665


Data del document
:   12-08-2002

Organisme emissor
:   Conselleria de Sanitat

Tipus de document
:   Resolució

Descriptors 

:   * Orihuela
    * trasplantament d'òrgans
    * establiment hospitalari

RESOLUCIÓ de 12 d'agost de 2002, de la directora general de l'Agència per a la Qualitat, l'Avaluació i la Modernització dels Servicis Assistencials de la Conselleria de Sanitat, per la qual renova l'acreditació de l'Hospital Vega Baja, d'Orihuela per a fer implantacions de teixit ossi i tendinós. [2002/10623]
  
Vista la sol·licitud de renovació de l'acreditació de l'Hospital Vega Baja de San Bartolomé, Orihuela (Alacant), per a fer implantacions de teixit ossi i tendinós.
  
Antecedents de fet
  
Primer
  
L'Hospital Vega Baja d'Orihuela, situat a la carretera Almoradí-Orihuela, s/n, de San Bartolomé, Orihuela (Alacant), va obtindre l'acreditació per a fer implantacions de teixit ossi i tendinós per la Resolució del secretari general de la Conselleria de Sanitat de 18 de setembre de 1997.
  
Segon
  
El director de l'hospital, senyor Ramón M. Navarro Gómez, en representació de la Conselleria de Sanitat de la Generalitat Valenciana, va presentar, amb data 14.03.2002, la sol·licitud de renovació de l'acreditació de l'Hospital Vega Baja d'Orihuela per a fer implantacions de teixit ossi i tendinós.
  
Tercer
  
El Servici de Coordinació de Trasplantaments de la Comunitat Valenciana, adscrit a la Direcció General per a la Prestació Assistencial, informa favorablement sobre la renovació sol·licitada de l'acreditació per a fer implantacions de teixit ossi i tendinós.
  
Fonaments jurídics
  
Primer
  
La Direcció General de l'Agència per a la Qualitat, l'Avaluació i la Modernització dels Servicis Assistencials de la Conselleria de Sanitat és competent per resoldre segons l'Orde d'11 de desembre de 1992, de la Conselleria de Sanitat i Consum, i el Decret 27/1987, en relació amb el que disposa el Decret 33/1997, de 26 de febrer.
  
Segon
  
S'ha fet el que establix l'article 29.1 de l'Orde d'11 de desembre de 1992 de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc renovar l'acreditació de l'Hospital Vega Baja d'Orihuela per a fer implantacions de teixit ossi i tendinós. Esta acreditació serà vàlida durant un període de cinc anys, amb efecte des del 12 d'agost de 2002.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control del Servici de Coordinació de Trasplantaments de la Comunitat Valenciana.
  
Que es notifique la present resolució a les persones interessades, amb l'advertiment que no exhaurix la via administrativa i que hi poden interposar recurs ordinari davant el conseller de Sanitat en el termini d'un mes comptador des del sendemà de la data de la notificació.
  
València, 12 d'agost de 2002.- La directora general de l'Agència per a la Qualitat, l'Avaluació i la Modernització dels Servicis Assistencials: Amparo Flores Sarrión.